
讻诇 讛讬讜爪讗 讘讙专注讜谉 讻住祝 砖诇讗 讛讬讜 讚诪讬讜 砖诇 注讻砖讜 砖讜讬谉 诇讚诪讬 拽谞讬讬转讜 讻讙讜谉 砖讛讻住讬祝 讗讜 讛砖讘讬讞 诪讞砖讘讬谉 诇注讘讚 诇讛拽诇 注诇讬讜 讻讬爪讚 谞诪讻专 讘诪谞讛 讜讛砖讘讬讞 讜注诪讚 注诇 诪讗转讬诐 讗讬谉 诪讞砖讘讬谉 诇讜 砖谞讬诐 讛谞砖讗专讜转 讗诇讗 诇讞砖讘讜谉 讚诪讬 拽谞讬讬转讜 谞诪讻专 讘诪讗转讬诐 讜讛讻住讬祝 讜注诪讚 注诇 诪谞讛 诪讞砖讘 注诪讜 诇驻讬 讚诪讬讜 砖诇 注讻砖讬讜 讜讘注讘讚 注讘专讬 讛谞诪讻专 诇讙讜讬 讛讜讗讬诇 讜谞讙讗诇 诇讞爪讗讬谉 驻注诪讬诐 砖讝讛 砖讛讜讗 谞讙讗诇 诇讞爪讗讬谉 拽讜诇讗 讗爪诇讜 讘注谞讬谉 讝讛 讜驻注诪讬诐 砖讬讛讗 讞讜诪专讗 讗爪诇讜 讻诪讜 砖讬转讘讗专 诇诪讟讛 讗讘诇 注讘讚 讛谞诪讻专 诇讬砖专讗诇 讗讬谞讜 谞讙讗诇 诇讞爪讗讬谉 讻诪讜 砖讛转讘讗专:



讞讬讬讘 讛讗讚讜谉 诇讛砖讜讜转 注讘讚 注讘专讬 讘诪讗讻诇 讜讘诪砖转讛 砖谞讗诪专 讻讬 讟讜讘 诇讜 注诪讱 注诪讱 讘诪讗讻诇 注诪讱 讘诪砖转讛 砖诇讗 转讛讗 讗转讛 讗讜讻诇 驻转 谞拽讬讛 讜讛讜讗 讗讜讻诇 驻转 拽讬讘专 讗转讛 砖讜转讛 讬讬谉 讬砖谉 讜讛讜讗 砖讜转讛 讬讬谉 讞讚砖 讗转讛 讬砖谉 注诇 讙讘讬 诪讻讬谉 讜讛讜讗 讬砖谉 注诇 讙讘讬 讛转讘谉 诪讻讗谉 讗诪专讜 讻诇 讛拽讜谞讛 注讘讚 注讘专讬 讻拽讜谞讛 讗讚讜谉 诇注爪诪讜 讜讚讘专 讝讛 讬专讗讛 诇讙讗讜谞讬诐 砖诪爪讜讛 讛讜讗 注诇 讛讗讚讜谉 讜诪讚转 诪讜住专 讜讚专讱 讗专抓 砖诇诪讚转讛讜 转讜专讛 讗讘诇 讗诐 诇讗 注砖讛 讻谉 讗讬谉 讛注讘讚 讬讻讜诇 诇讻讜驻讜 讘讚讬谉 讜讻谉 讻转讘讜 砖讘讝诪谉 讛讝讛 讗注"驻 砖讗讬谉 讚讬谉 注讘讚 注讘专讬 谞讜讛讙 诪砖讘讟诇讜 讛讬讜讘诇讜转 诪讚转 讞住讬讚讜转 讜讚专讱 讗专抓 诇讗 讘讟诇讛 讜讻谉 诪讬 砖砖讜讻专 砖诪砖 拽讘讜注 诇讘讬转讜 讻诇 讛讚专讻讬诐 讛讗诇讜 讘讜 讜讛专讜爪讛 诇讛驻拽讬注 讞讜讘转讜 讬转谞讛 注诪讜 注讚 砖诇讗 讬讻谞住 讘讘讬转讜 讜讗讬谉 讘讝讛 诪砖讜诐 诪转谞讛 注诇 讚讘专讬 转讜专讛 讛讜讗讬诇 讜注拽专讛 讗讬谞讛 讗诇讗 诪讚转 讞住讬讚讜转 讜谞诪爪讗 讛注谞讬谉 讻注讬谉 诪讛 砖讗诪专讜 讘诪爪讬注讗 驻专拽 驻讜注诇讬诐 讘砖讜讻专 讗转 讛驻讜注诇讬诐 砖讗诐 诪谞讛讙 讛诪讚讬谞讛 诇讝讜谉 讬讝讜谉 讜谞讗诪专 砖诐 讘专' 讬讜讞谞谉 讘谉 诪转讬讗 砖讗诪专 诇讘谞讜 爪讗 讜砖讻讜专 诇谞讜 驻讜注诇讬诐 讜讛诇讱 讜砖讻专 讜驻住拽 诇讛诐 诪讝讜谞讜转 讜讗诪专 诇讜 讗讘讬讜 讘谞讬 讗驻讬诇讜 讗转讛 注讜砖讛 诇讛诐 讻住注讜讚转 砖诇诪讛 讘砖注转讛 诇讗 讬爪讗转 讬讚讬 讞讜讘转讱 讗诇讗 注讚 砖诇讗 讬转讞讬诇讜 讘诪诇讗讻讛 爪讗 讜讗诪讜专 诇讛诐 注诇 诪谞转 砖讗讬谉 诇讻诐 注诇讬 讗诇讗 驻转 讜拽讟谞讬转 讜讗注"驻 砖讘讬讗专谞讜 砖讗诐 讬砖 诪谞讛讙 讘注讬专 讛讻诇 讛讜诇讻讬谉 讗讞专 讛诪谞讛讙 讜讻诪讜 砖讗诪专讜 砖诐 讘转诇诪讜讚 讛诪注专讘 讝讗转 讗讜诪专转 诪谞讛讙 诪讘讟诇 讛诇讻讛 讜讗祝 讝讜 诪谞讛讙 诇讛讗讻讬诇 驻转 拽讬讘专 诇砖诪砖讬讜 砖诪讗 讗讬谉 诪谞讛讙 讗诇讗 讻砖讘注诇 讛讘讬转 讗祝 讛讜讗 讗讜讻诇 讘讚讜讞拽 讗讘诇 砖讬讛讗 讛讜讗 讗讜讻诇 驻转 谞拽讬讛 讜诪讗讻讬诇 拽讬讘专 讗讬谉 诪谞讛讙 诪讜注讬诇 诇注讘讜专 注诇 讚讘专讬 转讜专讛 讗诇讗 讗诐 讻谉 讘转谞讗讬 讜讗驻讬诇讜 讛转谞讛 讗讬谞讜 专砖讗讬 诇讛讗讻讬诇讜 讚讘专讬诐 砖讗讬谉 讗讚诐 专讙讬诇 讘讗讻讬诇转诐 砖讛专讬 讘诪注砖讛 砖讛讝讻专谞讜 砖讗诇讜 驻转 拽讟谞讬转 转谞谉 讗讜 驻转 讜拽讟谞讬转 转谞谉 讜讛砖讬讘讜 讚专讱 爪讞讜转 爪专讬讻讗 讜讻讜' 讻诪讜讚讬讗 讚诇讘专讜转 讻诇讜诪专 讚讜拽讗 驻转 讜拽讟谞讬转 讜诇讗 驻转 拽讟谞讬转 讗驻讬诇讜 讘转谞讗讬 讛讬诇讻讱 讗祝 讘转谞讗讬 讗讬谞讜 诪讗讻讬诇讜 驻转 诪讜专住谉 讗讜 驻转 诪砖讜谞讛 讘讬讜转专 讜讻谉 讘诪砖讻讘讜 讜砖讗专 讛讚讘专讬诐 讜讬专讗 砖诪讬诐 讬转谞讛讙 讘诪讚转 专讞诪谞讜转 讜讗讞讜讛 砖谞讗诪专 讜讘讗讞讬讻诐 讘谞讬 讬砖专讗诇 讗讬砖 讘讗讞讬讜 诇讗 转专讚讛 讘讜 讘驻专讱 讜讛注讘讚 爪专讬讱 诇谞讛讜讙 讘注爪诪讜 诪讚转 注讘讚讜转 讻诪讜 砖讛转讘讗专 讘转讜专转 讻讛谞讬诐 讜讗祝 讘注讘讚 讻谞注谞讬 讗诪专讜 讘转诇诪讜讚 讛诪注专讘 专' 讬讜讞谞谉 讗讻讬诇 拽驻专 讬讛讬讘 诇注讘讚讬讛 砖转讬 讞诪专 讜讬讛讬讘 诇注讘讚讬讛 拽专讬 注诇讬讛 讛诇讗 讘讘讟谉 注砖谞讬 注砖讛讜 讜诪讻诇 诪拽讜诐 讞讻诪讬 讛讛专 讻转讘讜 砖讗祝 讘诇讗 转谞讗讬 讗诐 讬砖 诇讘注诇 讛讘讬转 讘谞讬诐 讜讘谞讜转 讜诪砖讜讜讛讜 注诪讛诐 讬爪讗 讬讚讬 讞讜讘转讜 讜讗注"驻 砖诪专讜讬讞 诇注爪诪讜 讜诪注谞讙 讗转 谞驻砖讜 砖诇讗 注诪讱 讚讜拽讗 讗诇讗 注诐 讘谞讬 讘讬转讬讱 讛讘谞讬 讞讜专讬谉:



讻讘专 讬讚注转 砖讗住讜专 诇注砖讜转 住讞讜专讛 讘驻讬专讜转 砖讘讬注讬转 砖谞讗诪专 诇讗讻诇讛 诇讗讻诇讛 讜诇讗 诇住讞讜专讛 讜诇讗讜 讛讘讗 诪讻诇诇 注砖讛 注砖讛 讗注"驻 砖讗讬谉 讘讛诐 讗诇讗 注砖讛 诇讗 讬拽诇 讗讚诐 讘讻讱 讜讻讘专 讗诪专讜 讛讜讬 讝讛讬专 讘诪爪讜讛 拽诇讛 讻讘讞诪讜专讛 砖讗讬谉 讗转讛 讬讜讚注 诪转谉 砖讻专谉 砖诇 诪爪讜转 讜讻谉 讛讚讬谉 讜讛注谞讬谉 诇讛讝讛专 讘注讘讬专讛 拽诇讛 讻讘讞诪讜专讛 砖讗讬谉 讗讚诐 讬讜讚注 注谞砖谉 砖诇 注讘讬专讜转 讚专讱 讛注专讛 讗诪专讜 讘专诪讝 讛住讚讜专 砖诇 驻专砖讬讜转 砖诇 住讚专 讘讛专 住讬谞讬 讘讗 讜专讗讛 讻诪讛 拽砖讛 讗讘拽讛 砖诇 砖讘讬注讬转 专"诇 讗讬住讜专 拽诇 砖讘讛 讜讛讜讗 诪讻讬专转 讛驻讬专讜转 讚专讱 住讞讜专讛 讗讚诐 谞讜砖讗 讜谞讜转谉 讘驻讬专讜转 砖讘讬注讬转 诇住讜祝 诪讜讻专 诪讟诇讟诇讬讜 砖谞讗诪专 讘砖谞转 讛讬讜讘诇 讜住诪讬讱 诇讬讛 讜讻讬 转诪讻专讜 诪诪讻专 诇注诪讬转讬讱 讗讜 拽谞讛 讚讘专 讛谞拽谞讛 诪讬讚 诇讬讚 诇讗 讛专讙讬砖 诇住讜祝 诪讜讻专 砖讚讜转讬讜 砖谞讗诪专 讻讬 讬诪讜讱 讗讞讬讱 讜诪讻专 诪讗讞讝转讜 诇讗 讛专讙讬砖 诇住讜祝 讛讜讗 诪讜讻专 讗转 讘讬转讜 砖谞讗诪专 讗讬砖 讻讬 讬诪讻讜专 讘讬转 诪讜砖讘 诇讗 讛专讙讬砖 诇住讜祝 诪讜讻专 讗转 讘转讜 砖谞讗诪专 讜讻讬 讬诪讻讜专 讗讬砖 讗转 讘转讜 讜讗注"讙 讚讛讗 诇讗讜 讘讛讗 讻转讬讘讗 讻讱 讛讜讗 诪砖诇 讛讚讬讜讟 诇讝讘讬谉 讗讬谞讬砖 讘专转讗 讜诇讗 诇讜讝讬祝 讘专讘讬转讗 诪讗讬 讟注诪讗 讛讗讬 诪讬讙专注讛 讜谞驻拽讗 讜讛讗讬 诪讬转讜住驻讗 讜讗讝诇讗 诇讗 讛专讙讬砖 住讜祝 诇讜讛 讘专讘讬转 砖谞讗诪专 讬诪讜讱 讗讞讬讱 注诪讱 讜讻讜' 讗诇 转拽讞 诪讗转讜 谞砖讱 讜转专讘讬转 诇讗 讛专讙讬砖 住讜祝 诪讜讻专 讗转 注爪诪讜 砖谞讗诪专 讜谞诪讻专 诇讱 讜诇讗 诇讱 讗诇讗 诇讙专 讜诇讗 诇讙专 爪讚拽 讗诇讗 诇讙专 转讜砖讘 砖谞讗诪专 讙专 转讜砖讘 诪砖驻讞转 讙专 讝讛 讛讙讜讬 讻砖讛讜讗 讗讜诪专 诇注拽专 讝讛 讛谞诪讻专 诇注"讝 注爪诪讛 诇讞讟讜讘 注爪讬诐 讜诇砖讗讜讘 诪讬诐 讜讗注"驻 砖注讜谞讜转讬讜 讙专诪讜 诇讜 讗讬谉 讗讜诪专讬诐 谞讬讚讞讬 讗讘谉 讗讞专 讛谞讜驻诇 讜诇讬讝讬诇 讘转专 砖讬讘拽讬讛 讗诇讗 讗祝 讝讛 诪专讞诪讬谉 注诇讬讜 砖谞讗诪专 注诇讬讜 讗讞专讬 谞诪讻专 讙讗诇讛 转讛讬讛 诇讜:





转讜住驻讜转 专讗"砖

讙诪专讗 讬砖 诇讜 讗砖讛 讜讘谞讬诐 专讘讜 诪讜住专 诇讜 砖驻讞讛 讻谞注谞讬转 讜讻讜' 讻诇讜诪专 讗砖讛 讗讜 讘谞讬诐 讚讗讝 讗讬谞讜 讬讞讬讚讬 讜讻谉 诪讜讻讞 拽爪转 诇拽诪谉 讘住讜祝 讛讗讜诪专 讘讛讛讬讗 讚讗讬 拽讚诪转讬讱 讟讛专转讬谞讛讜 诇讘谞讱 讗讘诇 讛讗 讚讗诪专讬' 诇拽诪谉 诇专讘讜 讗砖讛 讜讘谞讬诐 讜诇讜 讗砖讛 讜讘谞讬诐 讗讬谞讜 谞专爪注 砖谞讗诪专 讗讛讘转讬 讗转 讗讚讜谞讬 讗转 讗砖转讬 讜讗转 讘谞讬 讛转诐 谞专讗讛 讚转专讜讜讬讬讛讜 讚讜拽讗:



讗讘拽讛 砖诇 砖讘讬注讬转 讛讬讬谞讜 诪砖讗 讜诪转谉 讜诪住转讘专 砖注"讬 诪砖讗 讜诪转谉 讘讗诇讜 注讜谞砖 讝讛 诪讚讛 讻谞讙讚 诪讚讛 讬讛讗 拽诪"诇:



诇讬讝讘讜谉 讗讬谞讬砖 讘专转讬讛 讜讻讜' 讜讗注"讙 砖诪驻讚讬谉 讗讜转讛 讘注"讻 诪砖讜诐 驻讙诐 诪砖驻讞讛 诪"诪 专讘讬转 拽' 讟驻讬:





转讜住驻讜转 专讬"讚

讻诪讛 讛讜讗 拽砖讛 讗讘拽讛 砖诇 砖讘讬注讬转 驻讬专讜' 诪讚住诪讱 诇讬讛 讜讻讬 转诪讻专讜 砖诪注讬谞谉 讚诇讗 注讘讚 讘讬讜讘诇 讗诇讗 砖诪讻专讜 驻讬专讜转 讜讘诪讚讛 讻谞讙讚 诪讚讛 讚谞讬谉 讗讜转讜:





诪讛专砖"讗 - 讞讬讚讜砖讬 讛诇讻讜转

讙诪专讗 诪讜讚讜 专讘谞谉 讛讬讻讗 讚讗讬讻讗 爪讚 讬注讜讚 讻讜' 讜讗讬讚讱 讘专讬讬转讗 讚拽转谞讬 诇讗 诇讗讘讬讜 讜诇讗 诇讘谞讜 住"讚 讚专讘谞谉 驻诇讬讙讬 谞诪讬 讗驻讬诇讜 讛讬讻讗 讚讗讬讻讗 爪讚 讬注讜讚 讜转专讬 转谞讗讬 驻诇讬讙讬 讗诇讬讘讗 讚专讘谞谉 讜拽"诇:


砖诐 讛讛讜讗 诪诇讗 转爪讗 讻讜' 讗讬 诪讛转诐 讛"讗 谞讬转讬讘 诇讬讛 讚诪讬 注讬谞讬讛 讻讜' 讜专砖"讬 讘讞讜诪砖 驻讬 讚注"注 谞驻拽讗 诇讬讛 讚讗讬谞讜 讬讜爪讗 讘专讗砖讬 讗讘专讬诐 诪讛讬拽砖讗 讚注讘专讬 诇注讘专讬讛 讻讜' 注诇 驻讬 讛诪讻讬诇转讗 讜诪爪讬 讗转讬讗 讻专讗讘"讬 讚讛讻讗 讜讻"讻 讛专讗"诐 讜拽"诇:


转讜住' 讘讚"讛 砖讗讬谞讜 讬讜爪讗 讘专讗砖讬 讗讘专讬诐 讻讜' 讚住诇拽讗 讚注转讱 讗诪讬谞讗 讚诇讗 讙专注 诪注讘讚 讻谞注谞讬 砖讗讬谞讜 讬讜爪讗 讘砖砖 讻讜' 注讻"诇 讜诇注讬诇 讙讘讬 讗诪讛 注讘专讬讛 讚讚专讬砖 讚讗讬谞讛 讬讜爪讗讛 讘专讗砖讬 讗讘专讬诐 诪诇讗 转爪讗 讜讙讜' 诇讗 讛讜爪专讻讜 诇讻讱 讗诇讗 讚住讚"讗 讻讬讜谉 讚讬讜爪讗转 讘砖讬谞讜讬 讛讙讜祝 讚住讬诪谞讬谉 诪讻诇 砖讻谉 讚讬讜爪讗讛 讘砖讬谞讜讬 讛讙讜祝 讚砖谉 讜注讬谉 讜讛拽砖讛 讛专讗"诐 诇讚讘专讬 讛诪讻讬诇转讗 讚讛讬讬谞讜 讻专讗讘"讬 讚砖诪注转讬谉 讚谞驻拽讗 诇讬讛 讛讗 讚讗讬谉 注讘讚 注讘专讬 讬讜爪讗 讘专讗砖讬 讗讘专讬诐 诪讛讬拽砖讗 讚注讘专讬 诇注讘专讬讛 讛讗 讻讬讜谉 讚讛讬拽砖讗 讗讬讻讗 诇讗讜拽诪讗 诇诪诇转讗 讗讞专讬转讬 讚讛讬讬谞讜 讚诪讛 注讘专讬讛 谞拽谞讬转 讘讻住祝 讗祝 注讘专讬 谞拽谞讛 讘讻住祝 诇诪讛 谞驻专砖 讛讛讬拽砖 诇讗讬谞讜 讬讜爪讗 讘专讗砖讬 讗讘专讬诐 诇讘讟诇 讛拽"讜 诪注讘讚 讻谞注谞讬 讚讬讜爪讗 讘专讗砖讬 讗讘专讬诐 讻讜' 讻讬讜谉 讚讗驻砖专 诇拽讬讬诐 砖谞讬讛诐 讻讜' 讜爪"注 注讻"诇 讜诇讬 谞专讗讛 讚诇拽"诪 讚讻讬讜谉 讚讗讬谉 讛讬拽砖 诇诪讞爪讛 诪转讘讟诇 讛拽"讜 讚讛讬拽砖讗 注讚讬祝 诪拽"讜 讻讚讗诪专讬谞谉 讘讻"诪 讜讚讜"拽:





诪讛专砖"讗 - 讞讬讚讜砖讬 讗讙讚讜转

拽砖讛 讗讘拽讛 砖诇 砖讘讬注讬转 讗讚诐 谞讜砖讗 讜谞讜转谉 讘驻讬专讜转 砖讘讬注讬转 诇住讜祝 讻讜'. 讜驻讬专砖讜 讛转讜住' 讚诪住讘专讗 砖讘讗 注讜谞砖 讝讛 注诇 诪砖讗 讜诪转谉 诪讚讛 讻谞讙讚 诪讚讛 注讻"诇 讜拽"拽 讚讗"讻 诇诪讛 拽讗诪专 讚谞住诪讻讛 讜讻讬 转诪讻专讜 诪诪讻专 讜讙讜' 诇转砖讜讘讜 讗讬砖 讗诇 讗讞讜讝转讜 砖讛讜讗 注讬拽专 讚讬谉 讛讬讜讘诇 讜讬"诇 诪砖讜诐 讚讻讘专 讻转讬讘 注讬拽专 讚讬谉 讬讜讘诇 讝讛 诇注讬诇 诪讬谞讬讛 讜砖讘转诐 讗讬砖 讗诇 讗讞讜讝转讜 讗讘诇 讛讗讬 拽专讗 诪驻讜专砖 讚讻转讬讘 诇注讬诇 诪讬谞讬讛 诪谉 讛砖讚讛 转讗讻诇讜 讗转 转讘讜讗转讛 讜讙讜' 讚讛讬讬谞讜 砖讬讛讬讜 讻诇诐 砖讜讬诐 讘讗讻讬诇转 砖讚讛 诇讘讛诪讛 砖讗讜讻诇转 诪谉 讛砖讚讛 砖讛讻诇 讬讛讬讛 讛驻拽专 讜讻诪"砖 诇讗讻诇讛 讜诇讗 诇住讞讜专讛 讜诇讝讛 讗诪专 讗注"驻 砖讗诪专转讬 诇讱 砖讻讜诇诐 砖讜讬诐 讘驻讬专讜转 砖讘讬注讬转 诇注谞讬谉 讗讻讬诇讛 讗诇 转讗诪专 砖讘讗讜转讛 砖谞讛 诇讗 转砖讜讘 讛拽专拽注 讙讜驻讛 诇讘注诇讛 讛专讗砖讜谉 讜转讛讬讛 讛驻拽专 讗诇讗 讚讗祝 讘砖谞讛 讝讜 砖转讗讻诇讜 讻讜诇诐 转讘讜讗转讛 讛拽专拽注 讛讬讗 讘讞讝拽转 讘注诇讬讛 讙诐 诇注谞讬谉 诪诇讗讻讛 讜转讬拽讜谉 拽专拽注 讛诪讜转专讜转 讘砖讘讬注讬转 讜讘讬讜讘诇 讜讛砖转讗 谞住诪讻讛 砖驻讬专 讜讻讬 转诪讻专讜 讜讙讜' 诇讗讬住讜专 驻讬专讜转 砖讘讬注讬转 砖讗诪专 诪谉 讛砖讚讛 转讗讻诇讜 讜讙讜' 讻诇讜' 讜诇讗 转注砖讜 讘讛诐 住讞讜专讛 讗讘诇 讛砖诪讟转 拽专拽注 讜注讘讚讬诐 讻讘专 谞讗诪专 讜砖讘转诐 讗讬砖 讜讙讜' 讜诇讗 讞讝专讜 讻讗谉 讗诇讗 诪砖讜诐 驻讬专讜转 砖讘讬注讬转 讻诪"砖 讻谉 谞专讗讛 诇驻讬 讛讚专砖 讚讛讻讗 讜拽"诇:


诇讗 讘讗转 诇讬讚讜 注讚 砖诪讜讻专 讻讜'. 驻专砖"讬 讜讛讻讬 诪砖诪注 诇讗 讘讗转 诇讬讚讜 讛专讛讜专 转砖讜讘讛 注讚 讻讜' 注讻"诇 讜讛讜讗 讚讞讜拽 讜注讬拽专 讞住专 诪谉 讛住驻专 讜诇讜诇讬 驻讬专讜砖讜 谞专讗讛 讚讛讗讬 诇讬砖谞讗 讗诪讜专 讘讬谉 讘讬砖 诇讜 讘讬谉 讘讗讬谉 诇讜 讻诪讜 讜讛砖讬讙讛 讬讚讜 讜诪讟讛 讬讚讜 讚讛讬讬谞讜 诪诪讜谉 讚讘专 讛谞讬转谉 诪讬讚 诇讬讚 讜讝"砖 讻讗谉 诇讗 讘讗转 诇讬讚讜 讻诇讜诐 诪诪讻讬专转 讗讞讜讝转 讗讘讜转讬讜 砖注讚讬讬谉 讗讬谉 诇讜 注讚 砖讘讗 诇注讜谞砖 讙讚讜诇 诪讝讛 讚讛讬讬谞讜 砖诪讜讻专 讘讬转 诪讜砖讘 注讬专 讞讜诪讛 讜诪拽砖讛 讗诪讗讬 诇讗 拽讗诪专 谞诪讬 讛讻讗 讛讗讬 诇讬砖谞讗 讚诇讗 讛专讙讬砖 讜讗诪专 讻讬讜谉 砖砖谞讛 讛讜转专讛 讻讜' 讜讘讜讚讗讬 诇讗 讬专讙讬砖. 讜讗诪专 诇讗 讘讗转 诇讬讚讜 注讚 砖诪讜讻专 讗转 讘转讜 讻讜' 讜讗注"讙 讚讘转讜 诇讗 讻转讬讘 讘讛讗讬 注谞讬谞讗 讛讗 拽诪"诇 讻讜' 讜拽砖讛 诪讛讬讻讗 拽诪"诇 讛讻讬 讻讬讜谉 讚诇讗 讻转讬讘讛 讛讻讗 讘讛讱 注谞讬谞讗 诪讬 讬讬诪专 讚讻讗谉 诪拽讜诪讛 讜诪住讘专讗 谞诪讬 讚拽讗诪专 讚讘转讜 拽讚诪讛 诇诪讻讜专 诪诇诇讜转 讘专讘讬转 讚讘专转讬讛 诪讙专注讛 讜谞驻拽讗 讜讛讗 诪讜住驻讛 讜讗讝诇讗 讻驻专砖"讬 诪讛"讟 谞诪讬 讛"诇 诇讛拽讚讬诐 谞诪讬 诪讻讬专讛 讙讜驻讬讛 拽讜讚诐 专讘讬转 讚诪讙专注 驻讚讬讜谉 讜谞驻讬拽 讻讚拽转谞讬 诪转谞讬' 讚注"注 讬讜爪讗 讘讙专注讜谉 讜专讘讬转 诪讜住讬祝 讜讗讝讬诇 讘讬讛 讜谞专讗讛 诇讜诪专 讚讛"拽 讚讗讬 讛讜讛 诪拽讜诪讛 砖诇 诪讻讬专转 讘转讜 讘转专 驻专砖转 专讘讬转 讛"诇 诇诪讻转讘 砖诐 讜诇讗 讘驻专砖转 诪砖驻讟讬诐 讜诪讛讗 砖诪注讬谞谉 讚注"讻 诪讜拽讚诐 诪讻讬专转 讘转讜 拽讜讚诐 驻' 专讘讬转 讜诪讟注诪讗 讚讘专转讬讛 诪讙专注讗 讻讜' 讜诪讬讛讜 讘诪讻讬专转 注爪诪讜 诇讗 转讜注讬诇 讛讱 住讘专讗 讜诇讗 讬诪讻讜专 注爪诪讜 拽讜讚诐 砖讬诇讜讛 讘专讘讬转 诪讚讻转讬讘 讘转专 驻' 专讘讬转 讜讛讗 讚诇讗 讻转讘讬讛 诇诪讻讬专转 讘转讜 拽讜讚诐 驻' 专讘讬转 讻讬讜谉 讚砖诐 诪拽讜诪讛 讬"诇 讚诇讗 讞砖讬讘 讗诇讗 讛谞讱 砖讗讚诐 注讜砖讛 讻谉 讻住讚专 讗讘诇 讘诪讻讬专转 讘转讜 拽讜讚诐 砖讬诇讜讛 讘专讘讬转 讗讬谉 讻诇 讗讚诐 注讜砖讛 讻谉 讜讝讛 砖讚拽讚拽 诇讜诪专 拽诪"诇 讚谞讝讘讬谉 讗讬谞讬砖 讘专转讬讛 讻讜' 讜诇讗 谞讬讝讬祝 讻讜' 讜诇讗 拽讗诪专 讚诪讝讘讬谉 讗讬谞讬砖 讻讜' 讜诇讗 讬讝讬祝 讻讜' 讚讜讚讗讬 讻谉 讬注砖讛 讛讗讚诐 诇诪讻讜专 讘转讜 拽讜讚诐 砖讬诇讜讛 讘专讘讬转 讗讘诇 讛讜讗 讗讬谞讜 注讜砖讛 讻谉 讗诇讗 砖诪诇讜讛 讘专讘讬转 诪拽讜讚诐 砖讬诪讻讜专 讘转讜 讜讚讜"拽:





诪讛专"诐

讘讙诪专讗 讗讬 诪讛转诐 讛"讗 谞讬转讘 诇讬讛 讚诪讬 注讬谞讬讛 讜谞讬驻讜拽. 驻讬专讜砖 讚讛"讗 讚讛讗 讚讻转讬讘 诇讗 转爪讗 讻爪讗转 讛注讘讚讬诐 诇讗 讗转讬 诇讙专注 讻讞讜 诪砖诇 注讘讚 讻谞注谞讬 砖讛讜讗 拽"讜 讚讛讗 讛讜讗 讬讜爪讗 讘砖砖 讜讬讜讘诇 讜讙讬专注讜谉 讻诪讜 砖讻转讘讜 讛转讜住' 讗诇讗 讗讚专讘讛 讛讻转讜讘 讘讗 诇讛注讚讬祝 讻讞讜 砖诇讗 讻爪讗转 讛注讘讚讬诐 砖讬讜爪讗 讘砖谉 讜注讬谉 讘诇讗 转砖诇讜诪讬谉 讗讘诇 讝讛 讬讜爪讗 讜讙诐 爪专讬讱 诇讬转谉 诇讜 讚诪讬 注讬谞讜 讜拽"诇:





讞讻诪转 砖诇诪讛

专砖"讬 讘讚"讛 诪"砖 讚拽转谞讬 诇讗 讛专讙讬砖 讚诪砖诪注 讗诐 诇讗 讛专讙讬砖 住讜驻讜 诇讘讗 诇讻讱 讜讘讻讜诇讛讜 讻讜' 讻爪"诇:





专砖"砖

讙诪专讗 讬砖 诇讜 讗砖讛 讜讘谞讬诐 专讘讜 诪讜住专 诇讜 讻讜'. 讬诇"驻 讚讗讜 讗讜 拽讗诪专 讚讜诪讬讗 讚转谞谉 讘讬讘诪讜转 (住讗) 讻讛谉 讛讚讬讜讟 诇"讬 讗讬讬诇讜谞讬转 讗讗"讻 讬砖 诇讜 讗砖讛 讜讘谞讬诐 讚讛讘讬讗 砖诐 讛转讜讬"讟 诪讛专诪讘"诐 讚讗讜 讗讜 拽转谞讬 讜讻"诪 诇讬砖谞讗 讚讬讞讬讚讬. 讜讻谉 专砖"讬 讘驻讬讛"转 诇讗 讻转讘 专拽 讗诐 讛讬讛 谞砖讜讬. 讜讛诪诇"诪 讻"注 讚诪讛讙诪专讗 诪砖诪注 讚爪专讬讱 砖讬讛讬' 诇讜 讘谞讬诐 讙"讻. 讜讗讬谞谞讬 专讜讗讛 砖讜诐 诪砖诪注讜转:



砖诐 诇讗 讘讗转 诇讬讚讜 注讚 砖诇讜讛 讘专讘讬转 讻讜' 讜住诪讬讱 诇讬讛 讗诇 转拽讞 诪讗转讜 谞砖讱 讻讜'. 谞专讗讛 讚专"诇 诪讚诪讝讛讬专 讗转 讛诪诇讜讛 砖诇讗 讬拽讞 诪砖诪注 讚讛诇讜讛 诪专讜爪讛 诇转转 讜讻讬讜谉 砖讻谉 讜讚讗讬 讬讘拽砖 (讛诪诇讜讛) [讛诇讜讛] 讻诇 讟爪讚拽讬 讚讛转讬专讗 讗诐 注"讬 讝拽讜拽讬诐 讗讜 注"讬 注讬住拽讗 讛谞讛讜讙讬诐 注转讛. 讗讜 砖讬诇讜讛 诪谉 讛注讜讘讚 讻讜讻讘讬诐:



专砖"讬 讚"讛 讗诇讗 诪谞讛. 砖转讜转 诪谞讛 讜讻讻讛 诪讙专注 讻讜'. 讻爪"诇. 讜诪讛 砖驻讬' 讛讞砖讘讜谉 诪砖砖. 诇专讘讬 诇注讬诇 (讟讜 讘) 讜讛专诪讘"诐 驻住拽 讻讜讜转讬' 讛"诇 诇驻专砖 讛讞砖讘讜谉 注讚 砖谞转 讛讬讜讘诇 讜讻谉 驻讬' 讘注专讻讬谉 讜诪讛 砖谞诪讞拽 砖诐 诪驻专砖"讬 转讬讘讜转 注讚 砖谞转 讛讬讜讘诇 讛讜讗 砖讘讜砖 讜注诪砖"讻 诇拽诪谉 (注"讘) 讘讚讘专讬讜:



专砖"讬 讚"讛 讗诪专 讗讘讬讬 讛专讬谞讬 讻讘"注. 讛讜讛 专讙讬诇 诇诪讬诪专 讛讻讬. 谞专讗讛 讻讜讜谞转讜 诪砖讜诐 讚讗砖讻讞谉 诇讬讛 讙诐 讘住讜讟讛 讚讗诪专 讛讻讬 讜谞砖讗诇 砖诪讛 注谞讬谉 讗讞专. 讗讘诇 砖诐 驻讬' 讬讜诐 讗讞讚 讛讬讛 讻讜'. 讜谞"诇 讚诇驻讬专讜砖讜 讚砖诐 砖转讬 讛砖讗诇讜转 讚讛讻讗 讜讚讛转诐 谞砖讗诇讜 诇讜 讘诪注诪讚 讗讞讚 讜讛砖"住 住讚专 讻"讗 讘诪拽讜诐 讛谞讗讜转 诇讛谉. 讜讻讛"讙 讻' 讛转讜住' 讘注"讝 (住讙 讘) 讘讚"讛 讜讬转讬讘 [讜讻谉 讙诐 讗谞讻讬 讘专"讛 讻讜] :



转讚"讛 讛讗. 讗注"讙 砖诪驻讚讬谉 讗讜转讛 讘注"讻. 讛讜讗 诇注讬诇 (讬讞):





讛讙讛讜转 讬注讘"抓

讙诪壮 讬砖 诇讜 讗砖讛 讜讘谞讬诐 专讘讜 诪讜住专 诇讜. 谞"讘 谞专讗讛 讟注诪讜 砖诪讬 砖讬砖 诇讜 讗砖讛 讜讘谞讬诐 讻砖专讬诐 转诪谞注 讜转专讞拽 诪诪谞讜 讗讛讘转 讛砖驻讞讛 讜讬诇讚讬讛 诪砖讗"讻 讘讗讬谉 诇讜 拽专讜讘 讛讚谞专 砖讬诪砖讱 讗讞专 讗讛讘转 讛砖驻讞讛 讜讘谞讬讛 讜讬专爪讛 诇讛砖讗专 注讘讚 注讜诇诐 诪讛 砖专讞拽讛 讛转讜专讛:





讘谉 讬讛讜讬讚注

讘旨讜止讗 讜旨专职讗值讛 讻旨址诪旨指讛 拽指砖讈指讛 讗植讘指拽指讛旨 砖讈侄诇 砖讈职讘执讬注执讬转 (讜讬拽专讗 讻讛, 讬讙). 讛讗 讚讻讬谞讛 讗讬住讜专 砖讘讬注讬转 讘砖诐 讗讘拽 讜诇讗 讗诪专 '讗讬住讜专 砖诇 砖讘讬注讬转'? 谞专讗讛 诇讬 讘住"讚 砖专诪讝 诇驻讬 讚专讻讜 讚讗讬住讜专 讝讛 讻诪讜 讗讘拽 讛诪转驻讝专 讗谞讛 讜讗谞讛 注诇 讻诇 讗砖专 讬诪爪讗 讘讘讬转 讻讜转诇讬诐 讜讝讬讝讬谉 讜讞诇讜谞讜转 讜讻住讗讜转 讜砖诇讞谞讜转 讜诪讟讜转 讜讞驻爪讬诐 讻谉 注讜谞砖 讗讬住讜专 讝讛 诪转驻讝专 注诇 讻诪讛 讚讘专讬诐 砖诇 讗讚诐 诪讟诇讟诇讬谉 讜砖讚讜转 讜讘转讬诐 讜讘谞讜转讬讜 讜讙讜驻讜 注爪诪讜.
讜讗讜诪专讜 '讘旨止讗 讜旨专职讗值讛' 谞专讗讛 讛讻讜谞讛 讻讬 讘讛砖拽驻讛 讛专讗砖讜谞讛 讜讘诪讜砖讻诇 讛专讗砖讜谉 转转诇讛 注谞讬讬谞讬诐 讗诇讜 讘诪拽专讛 讗讱 讘讗 诇讻讜专 讛诪讞拽专 诇讞拽讜专 讜诇讚专讜砖 讘讚讘专讬诐 讗诇讜 砖转讻谞住 讘讙讜祝 讛注谞讬谉 讛讝讛 诇讞拽专讜 讜诇讚专砖讜 讜诇砖拽讜诇 讘驻诇住 讗转 讻诇 讛讚讘专讬诐 讛谞注砖讬诐 讜转专讗讛 讗讬讱 讛讚讘专讬诐 诪住讜讘讘讬诐 讜谞讜诇讚讬诐 诪注谞讬谉 讝讛.
讜讛谞讛 谞诪爪讗 讛诪拽砖讛 注专驻讜 讜讗讬谞讜 砖讘 诪注讜谉 讝讛 砖讘讬讚讜 住讜祝 讻诇 住讜祝 谞注谞砖 讘砖讘注讛 注讜谞砖讬诐 砖讛诐 (1) 诪讻讬专转 诪讟诇讟诇讬讜 (2) 讜诪讻讬专转 砖讚讛讜 (3) 讜诪讻讬专转 讘讬转讜 (4) 讜诪讻讬专转 讘谞讜转讬讜 (5) 讜讛诇讜讗讛 讘专讬讘讬转 (6) 讜诪讻讬专转 注爪诪讜 讛专讬 砖砖讛 讚讘专讬诐 讜注诐 (7) 讛驻住讚 诪诪讜谞讜 砖讛讬讛 诇讜 讘转讞讬诇讛 讛专讬 讛诐 砖讘注讛 讚讛讗 讗讬谞讜 诪讜讻专 诪讟诇讟诇讬讜 注讚 砖讬讗讘讚 讻诇 诪诪讜谉 砖讛讬讛 讜谞诪爪讗 砖讛诐 砖讘注讛 注讜谞砖讬谉 讘砖讘注讛 诪讬谞讬 讞住专讜谞讜转 砖诇讜拽讛 讘讛诐 诇拽讬讬诐 诪讛 砖讗诪专 '讜职讬执住址旨专职转执旨讬 讗侄转职讻侄诐 砖侄讈讘址注 注址诇 讞址讟止旨讗转值讬讻侄诐' (讜讬拽专讗 讻讜, 讻讞).
讜讘讝讛 讬讜讘谉 '诇止讗 讬指讘讜旨讝讜旨 诇址讙址旨谞指旨讘 讻执旨讬 讬执讙职谞讜止讘 诇职诪址诇值旨讗 谞址驻职砖讈讜止 讻执旨讬 讬执专职注指讘 讜职谞执诪职爪指讗 讬职砖址讈诇值旨诐 砖执讈讘职注指转指讬执诐 讗侄转 讻指旨诇 讛讜止谉 讘值旨讬转讜止 讬执转值旨谉' (诪砖诇讬 讜, 诇-诇讗) 讜讛讜讗 讻讬 讝讛 讛谞讜砖讗 讜谞讜转谉 讘驻讬专讜转 砖讘讬注讬转 讛讜讗 讙谞讘 讬注谉 砖讛讜讗 诪专讜讬讞 讘讚讘专讬诐 砖讗讬谞诐 砖诇讜 砖诇讗 讛专砖讛讜 讛砖诐 讬转讘专讱 注诇讬讛谉 '讜职谞执诪职爪指讗 讬职砖址讈诇值旨诐 砖执讈讘职注指转指讬执诐' 讛诐 砖讘注讛 驻专注谞讬讜转 讜注讜谞砖讬谉 讛谞讝讻专 讜驻讬专砖 注讜讚 讛讻转讜讘 讜讗诪专 讗祝 注诇 讙讘 讻讬 讘驻住讜拽讬诐 诇讗 谞转驻专砖讜 讗诇讗 专拽 砖砖讛 注讜谞砖讬诐 砖讛诐 诪讟诇讟诇讬讜 讜砖讚讛讜 讜讘讬转讜 讜讻讜' 讛谞讛 注讜讚 讬砖 讗讞转 拽讜讚诐 砖砖讛 驻专注谞讬讜转 讗诇讜 讜讛讜讗 讻讬 讗讬谉 诪讜讻专 诪讟诇讟诇讬讜 讜砖讚讛讜 讜讘讬转讜 讗诇讗 讗诐 讻谉 讘转讞讬诇讛 '讗侄转 讻指旨诇 讛讜止谉 讘值旨讬转讜止 讬执转值旨谉' 砖讛讜讗 诪诪讜谉 讘注讬谉 讜谞诪爪讗 讘爪讬专讜祝 驻专注谞讜转 讝讜 讛讘讗讛 讘专讗砖讜谞讛 谞注砖讜 砖讘注讛 讜谞诪爪讗 讝讛 讬砖诇诐 砖讘注转讬诐 讜专讬砖讗 讚拽专讗 讚讗诪专 '诇止讗 讬指讘讜旨讝讜旨 诇址讙址旨谞指旨讘 讻执旨讬 讬执讙职谞讜止讘' 谞专讗讛 诇驻专砖讜 讘诇砖讜谉 转讬诪讛 讜讻讬 诇讗 讬讘讜讝讜 诇讙谞讘 讻讬 讬讙谞讜讘? 讜讛诇讗 谞诪爪讗 讘讝讛 讬砖诇诐 砖讘注转讬诐! 讜讚讜拽.





驻谞讬 讬讛讜砖注

讜讛诇讗 讚讬谉 讛讜讗 讗诐 诪讜讻专讛 诇驻住讜诇讬谉 诇讗 讬诪讻专谞讛 诇拽专讜讘讬诐. 讜讛讗 讚拽讗诪专 讜讛诇讗 讚讬谉 讛讜讗 讗祝 注诇 讙讘 讚讘讻诇 讚讜讻转讬 讗讬住讜专 拽专讜讘讬诐 讞诪讬专讬 讟驻讬 讚讬砖 讘讜 讗讬住讜专 讻专转 讜诪讬转转 讘"讚 讜讘驻住讜诇讬谉 诇讗 讛讜讬 讗诇讗 讞讬讬讘讬 诇讗讜讬谉 讗诇讗 讚讗讻转讬 拽讗诪专 砖驻讬专 讗诐 诪讜讻专讛 诇驻住讜诇讬谉 讗祝 注"讙 讚诇讗 砖讬讬讱 讬讬注讜讚 讗诇诪讗 讚诪讻讬专讛 诇讗 转诇讬讗 讘讬讬注讜讚 讗"讻 驻砖讬讟讗 讚讗讚专讘讛 讬砖 诇讜 讬讜转专 诇诪讜讻专讛 诇拽专讜讘讬诐 讚诇讗 讝讬诇讗 讘讛 诪讬诇转讗 讻"讻 讜讻讬讜爪讗 讘讝讛 讻转讘 讛专讬讟讘"讗 讝"诇 讜讬转讻谉 讬讜转专 诇诪讗讬 讚驻专讬砖讬转 讘住诪讜讱 讚诇专"讗 诇讗 诪砖讻讞转 砖诪讻专讛 讗诇诪谞讛 诇讻"讙 讜诇讗 讙专讜砖讛 讜讞诇讜爪讛 诇讻讛谉 讛讚讬讜讟 讜讗"讻 转讜 诇讗 诪砖讻讞转 讗诇讗 讞讬讬讘讬 诇讗讜讬谉 讚诪诪讝专 讜谞转讬谉 讗讜 诪爪专讬 讜讗讚讜诪讬 讜讗"讻 讜讚讗讬 讝讬诇讗 诪讬诇转讗 讻诪"砖 讛专讬讟讘"讗 讝"诇 讜拽"诇:


砖诐 讗"诇 讗讘讬讬 讛讛讬讗 诪诇讗 转爪讗 讻爪讗转 讛注讘讚讬诐 谞驻拽讗. 讜诪诪讬诇讗 讛"讛 诇注"注 讚讬诇驻讬谞谉 讘讛拽讬砖讗 注讘专讬 诇注讘专讬讬讛. 讜专讗讬转讬 诇诪讛专砖"讗 讝"诇 砖讛拽砖讛 讘砖诐 诪讛专"讗 诪讝专讞讬 讝"诇 讚讛砖转讗 谞诪讬 诇专讗讘"讬 诪谞"诇 讚注讘专讬 讗讬谞讜 讬讜爪讗 讘专讗砖讬 讗讘专讬诐 诪拽"讜 讚注讘讚 讻谞注谞讬 讻诪"砖 讛转讜住驻讜转 讜讗讬 诪砖讜诐 讛拽讬砖讗 讛讗 讗讬爪讟专讬讱 诇诪讬诇转' 讗讞专讬转' 讜讗讬讻' 诇诪讬诪专 讚拽"讜 讗驻拽讗 诪讛拽讬砖讗 诇讛讗 诪讬诇转讗 讜讗谞讬 转诪讛 注诇 转专讬 讙讘专讬 专讘专讘讬 讻讬 讛谞讱 讚诇讬诪专讜 讻讬 讛讗 诪诇转讗 讚讻讬讜谉 讚讗砖讻讞谉 讘讗诪讛 讛注讘专讬讬讛 讚讗讬谞讛 讬讜爪讗讛 讘专讗砖讬 讗讬讘专讬诐 转讜 诇讬讻讗 拽"讜 讻诇诇 讚讗讬讻讗 诇诪讬诪专 讗诪讛 讛注讘专讬讬讛 转讜讻讬讞 讚讬讜爪讗讛 谞诪讬 讘砖砖 讜讬讜讘诇 讜讗驻讬诇讜 讘住讬诪谞讬谉 讜讗驻"讛 讗讬谞讛 讬讜爪讗讛 讘专讗砖讬 讗讬讘专讬诐 讜诪讛 砖转讬专抓 谞诪讬 诪讛专砖"讗 讝"诇 讚讻讬讜谉 讚拽讬"诇 讗讬谉 讛讬拽砖 诇诪讞爪讛 讗驻拽讛 诪拽"讜 诇注谞"讚 讘诪讞讬诇讛 诪讻讘讜讚 转讜专转讜 讚诇讬转讗 讚讗讚专讘讛 讗诪专讬谞谉 讘讻诪讛 讚讜讻转讬 讗讛谞讬 拽"讜 讜讗讛谞讬 讛拽讬砖讗 讜诇拽诪谉 谞诪讬 讘驻"讘 讗诪专讬谞谉 讚爪讜讞 专"诇 讻讻专讜讻讬讗 讜讬爪讗讛 讜讛讬转讛 讜诇讬讻讗 讚诪砖讙讞 讘讬讛 讜讛讬讬谞讜 诪砖讜诐 讚诇专讘讬 讬讜讞谞谉 讗讬讻讗 住讘专讗 讻"砖 讛讻讗 讚讗讬讻讗 拽"讜 讗注"讻 讻讚驻专讬砖讬转 诪注讬拽专讗 讜诇拽"诪 讜讚讜"拽:


砖诐 转"专 谞诪讻专 讘诪谞讛 讻讜' 讗讬谉 诇讬 讗诇讗 谞诪讻专 诇注讻讜"诐 讛讜讗讬诇 讜谞讙讗诇 讘拽专讜讘讬诐 谞诪讻专 诇讬砖专讗诇 诪谞"诇 讻讜'. 讜讛拽砖讛 讛专砖讘"讗 讝"诇 讘讞讬讚讜砖讬讜 诪讗讬 驻住讬拽讗 诇讬讛 讚谞诪讻专 诇讬砖专讗诇 讗讬谞讜 谞讙讗诇 讘拽专讜讘讬诐 讛讗 诇拽诪谉 诪讬讘注讬讗 诇谉 讻讜' 注讻"诇. 讜诇讻讗讜专讛 诇驻讬 诪讗讬 讚诪砖诪注 讚讛讗讬 讗讬谉 诇讬 诇砖讜谉 讛讘专讬讬转讗 讛讬讗 讜讻讚诪砖诪注 谞诪讬 讘注专讻讬谉 讗"讻 诇拽"诪 讚讛讗 讗诪专讬谞谉 诇拽诪谉 讚讗诇讬讘讗 讚专讘讬 诇讗 诪讬讘注讬' 诇谉 讚拽讗诪专 诇讛讚讬讗 讚谞诪讻专 诇讬砖专讗诇 讗讬谞讜 谞讙讗诇 讘讗诇讛 讗诇讗 讚诪诇' 讛专砖讘"讗 讝"诇 谞专讗讛 讚讙专住讬谞谉 讛讻讗 讜讘注专讻讬谉 讗砖讻讞谉 谞诪讻专 诇注讻讜"诐 讜讗"讻 讗讬谞讜 诇砖讜谉 讛讘专讬讬转讗 讗诇讗 诇讬砖谞讗 讚转诇诪讜讚讗 讛讬讗 讜诪讚讬讬拽 讛专砖讘"讗 讝"诇 砖驻讬专 讗诪讗讬 驻住讬拽讗 诇讬讛 诇住转诪讗 讚转诇诪讜讚讗 讻讬讜谉 讚诇拽诪谉 诪讬讘注讬' 诇谉 讗诇讬讘讗 讚专讘谞谉 讗诇讗 讚讗讻转讬 诇拽"诪 讚讛讗 讚诪讬讘注讬讗 诇谉 诇拽诪谉 讛讬讬谞讜 诪讛讗讬 讙"砖 讙讜驻讗 讚砖讻讬专 砖讻讬专 讜讗"讻 讻诇 讻诪讛 讚诇讗 拽讬诐 诇谉 讙"砖 讚砖"砖 讗诪专讬谞谉 砖驻讬专 讚谞诪讻专 诇讬砖专讗诇 讗讬谞讜 谞讙讗诇 讘拽专讜讘讬诐 讜诇砖讜谉 讛专砖讘"讗 讝"诇 爪"注:





讬诐 砖诇 砖诇诪讛

转谞讜 专讘谞谉 谞诪讻专 讘诪谞讛 讜讛砖讘讬讞 讜注诪讚 注诇 诪讗转讬讬诐 诪谞讬谉 砖讗讬谉 诪讞砖讘讬谉 诇讜 讗诇讗 诪谞讛 砖谞' 诪讻住祝 诪拽谞转讜 谞诪讻专 讘诪讗转讬讬诐 讜讛讻住祝 注诪讚 注诇 诪谞讛 诪谞讬讬谉 砖讗讬谉 诪讞砖讘讬谉 诇讜 讗诇讗 诪谞讛 转"诇 诇驻讬 砖谞讬讜 讗讬谉 诇讬 讗诇讗 注讘讚 讛谞诪讻专 诇讙讜讬 讛讜讗讬诇 讜谞讙讗诇 讘拽专讜讘讬' 讬讚讜 注诇 讛转讞转讜谞讛 谞诪讻专 诇讬砖专讗诇 诪谞讬讬谉 转"诇 砖讻讬专 砖讻讬专 诇讙"砖 讜诪住讬拽 讛讗 讚专砖讬谞谉 诇拽讜诇讗 讜诇讗 诇讞讜诪专讗 诇讛讞诪讬专 注诇 讛注讘讚 讛砖讘讬讞 讬转谉 讻驻讬 砖谞讬讜 讛讻住祝 讬砖讜讘 诇驻讬 讻住祝 诪拽谞转讜 讚住"讚 诪讚讗讬拽诇 专讞诪谞讗 诇讙讘讬讛 讚转谞讬' 讻讬 讟讜讘 诇讜 注诪讱 注诪讱 讘诪讗讻诇. 注诪讱 讘诪砖转讛 砖诇讗 转讛讗 讗讜讻诇 驻转 谞拽讬讛 讜讛讜讗 讗讜讻诇 驻转 拽讬讘专 讗转讛 砖讜转讛 讬讬谉 讬砖谉 讜讛讜讗 砖讜转讛 讬讬谉 讞讚砖 讗转讛 讬砖谉 注诇 讙讘讬 诪讜讻讬谉 讜讛讜讗 讬砖谉 注"讙 讗讘谉 诪讻讗谉 讗诪专讜 讻诇 讛拽讜谞讛 注"注 讻拽讜谞讛 讗讚讜谉 诇注爪诪讜 讜讻转' 讛专讗"砖 讜讝"诇 讬专讗讛 讚讚讜拽讗 注"注 讛讗诪讜专 讘驻住讜拽 砖讬讜爪讗 讘砖砖 讗讘诇 砖讻讬专 砖谞讛 砖讻讬专 讞讜讚砖 砖讻讬专 砖讘转 砖讻讬专 讬讜诐 诇讗 讗诪专讬谞谉 讛讻讬 讻讚讗诪专讬谞谉 讘驻专拽 讛砖讜讻专 讗转 讛驻讜注诇讬诐 砖讗诪专 专讘讬 诪转讬讗 讘谉 讞专砖 诇讘谞讜 注讚 砖诇讗 讬转讞讬诇讜 讘诪诇讗讻讛 爪讗 讜讗诪讜专 诇讛诐 注"诪 砖讗讬谉 诇讻诐 注诇讬 讗诇讗 驻转 讜拽讟谞讬讜转:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讜专"诪 诇驻住讜诇讬谉 谞驻拽讗 诇讬讛 诪讛讬讻讗 讚谞驻拽讗 诇讬讛 诇专"讗 讘拽专讜讘讬诐 住讘专 诇讛 讻专讘谞谉, 讚讗诪专讬 讗讬谉 诪讜讻专讛 诇拽专讜讘讬诐.
专"诪 住讘讜专 讚注讜砖讬谉 转谞讗讬 注"诪 砖诇讗 诇讬讬注讚 讗讘诇 讗讬谉 诪讜讻专讛 诇拽专讜讘讬诐. 讜讛讞讬诇讜拽 讛讝讛 爪"讘, 讚讛专讬 诇讻讗讜专讛 砖谞讬 讛诪拽专讬诐 转诇讜讬讬诐 讘讗讜转讛 谞拽讜讚讛 鈥� 讛讗诐 诪讻讬专转 讗诪讛 讛注讘专讬讛 讞诇讛 讛讬讻讗 讚讗讬谉 讗驻砖专讜转 砖诇 讬注讜讚 诇讘住讜祝, 讜专讗讜讬 诇讛讬讜转 讚讬谉 讗讞讚 讘砖谞讬 讛诪拽专讬诐. 讜讘砖诇诪讗 讗诐 专"诪 讛讬讛 谞讜拽讟 诇讛讬驻讱, 讚讛讬讬谞讜 讚诪讜讻专讛 诇拽专讜讘讬诐 讗讘诇 讗讬谞讜 注讜砖讛 转谞讗讬, 讗讝讬 讛住讘专讗 讛讜讗 讚讛讗讘 讗讬谞讜 讬讻讜诇 诇讬爪讜专 诪爪讘 砖诇 砖驻讞讜转 讘诇讬 讗驻砖专讜转 诇讬注讜讚 诇注讜诪转 讛讬讻讗 讚诪爪讚 讛讚讬谉 讛讗讚讜谉 讗讬谞讜 讬讻讜诇 诇讬讬注讚 讚讗讝讬 讛诪讻讬专讛 讞诇讛. 讗讘诇 讗诐 讛讗讘 讬讻讜诇 诇讛转谞讜转 注"诪 砖诇讗 诇讬讬注讚 讜讛讜讗 讬讻讜诇 讘注爪诪讜 诇讙专讜诐 诪爪讘 砖诇 砖驻讞讜转 讘诇讬 讗驻砖专讜转 诇讬讬注讚, 诇诪讛 讛驻拽注讛 诪讬注讜讚 诪爪讚 讛讚讬谉 讚拽专讜讘讬诐 讙专讜注 讬讜转专 注讚 讻讚讬 讻讱 讚讛诪讻讬专讛 讗讬谞讛 讞诇讛 讻诇诇, 讜爪"注.724
讙诪'. 诪讗讬 讘讙讜驻讜 谞讻谞住 讘讙讜驻讜 讬爪讗, 讗诪专 专讘讗 诇讜诪专, 砖讗讬谞讜 讬讜爪讗 讘专讗砖讬 讗讘专讬诐 讻注讘讚.
讜谞专讗讛 诇讘讗专 讗转 讛讚专砖讗, 讚讘讙讜驻讜 谞讻谞住 讜讘讙讜驻讜 讬讜爪讗 诪砖诪注 讚讙讜祝 讛注讘讚 诪讛讜讜讛 讛讞驻爪讗 讚谞讻谞住 讜讬讜爪讗 诪讛注讘讚讜转, 讗讘诇 讙讜驻讜 讗讬谞讜 讛讚讘专 讚诪讜爪讬讗讜 诇讞讬专讜转. 讜诇讻谉 讗讬谞讜 讬讜爪讗 讘讙诇诇 砖讬谞讜讬 讘讙讜驻讜 讻诪讜 专讗砖讬 讗讘专讬诐.725
讙诪'. 讗诪专 专讘 谞讞诪谉 讘专 讬爪讞拽 讛讻讬 拽讗诪专 讬砖 诇讜 讗砖讛 讜讘谞讬诐 专讘讜 诪讜住专 诇讜 砖驻讞讛 讻谞注谞讬转, 讗讬谉 诇讜 讗砖讛 讜讘谞讬诐 讗讬谉 专讘讜 诪讜住专 诇讜 砖驻讞讛 讻谞注谞讬转.
注讬讬谉 讘专讬讟讘"讗 讚谞拽讟 讚讗诐 讗讬谉 诇讜 讗砖讛 讜讘谞讬诐 讗讬谉 讛讗讚讜谉 诪讻专讬讞讜 诇拽讘诇 砖驻讞讛 讻谞注谞讬转 讗讘诇 诪"诪 注讚讬讬谉 讬砖 诇注讘讚 讛讬转专 讘砖驻讞讛 讻谞注谞讬转, 讜讝"诇 讜驻专讬砖谞讗 砖讗诐 讗讬谉 诇讜 讗砖讛 讜讘谞讬诐 讗讬谉 专讘讜 讻讜驻讛讜 诇讬转谉 诇讜 砖驻讞讛 讻谞注谞讬转, 讗讘诇 讛讜讗 诪讜转专 讘讛 讚讜诪讬讗 讚诪讜讻专 注爪诪讜 讻讚讻转讬讘谞讗 诇注讬诇 (讬讚: 讚"讛 诪讜讻专) 注讻"诇. 讜谞专讗讛 诇讘讗专 讚讛专讬讟讘"讗 讗讝讬诇 诇驻讬 砖讬讟转 讛专诪讘"谉 讚讬砖 拽谞讬谉 讗讬住讜专 讘注讘讚 注讘专讬 讜诪驻谞讬 讻讱 讛注讘讚 诪讜转专 讘砖驻讞讛 讻谞注谞讬转. 讜诇讻谉 讘谞驻专讚 诪讛讝讻讜讬讜转 讚讬砖 诇讗讚讜谉 讘注讘讚讜, 讬砖 诇注讘讚 注讘专讬 讚讬谞讬诐 砖讜谞讬诐 诪讬砖专讗诇 讘谉 讞讜专讬谉 诪讻讬讜谉 讚拽谞讬谉 讗讬住讜专 讬讜爪专 讞诇讜转 砖诐 注讘讚 讘讙讘专讗. 诪讗讬讚讱 诇驻讬 讛转讜住' 讚诇讗 驻讬专砖讜 讛讗 讚注讘讚 注讘专讬 讙讜驻讜 拽谞讜讬 注"驻 讬住讜讚 讚拽谞讬谉 讗讬住讜专, 讗诇讗 讚拽讗讬 注诇 拽谞讬谉 诪诪讜谉 讚讛讗讚讜谉, 讗讝讬 讻诇 讛讚讬谞讬诐 讛诪讬讜讞讚讬诐 讚注讘讚 讞诇讬谉 诪讞诪转 讛拽谞讬谉 诪诪讜谉 讚讛讗讚讜谉. 讜讗"讻 讗讬 讗驻砖专 诇讞诇拽 讜诇讜诪专 讚讗讬谉 诇讗讚讜谉 讝讻讜转 诇诪住讜专 诇讜 砖驻讞讛 讻谞注谞讬转 讗讘诇 诪"诪 讛讛讬转专 拽讬讬诐. 讚讛专讬 诇驻讬 讛转讜住' 讻诇 讬住讜讚 讚讛讛讬转专 讘砖驻讞讛 讛讜讗 讝讻讜转 讛讗讚讜谉 讘注讘讚讜 讛注讘专讬.
讙诪'. 转"专 谞诪讻专 讘诪谞讛 讜讛砖讘讬讞 讜注诪讚 注诇 诪讗转讬诐, 诪谞讬谉 砖讗讬谉 诪讞砖讘讬谉 诇讜 讗诇讗 诪谞讛 讜讻讜' 谞诪讻专 讘诪讗转讬诐 讜讛讻住讬祝 讜注诪讚 注诇 诪谞讛, 诪谞讬谉 砖讗讬谉 诪讞砖讘讬谉 诇讜 讗诇讗 诪谞讛 讜讻讜' 诪讻讚讬 讛谞讬 拽专讗讬 讗讬讻讗 诇诪讬讚专砖讬谞讛讜 诇拽讜诇讗 讜讗讬讻讗 诇诪讬讚专砖讬谞讛讜 诇讞讜诪专讗, 诪讗讬 讞讝讬转 讚讚专砖讬谞讛讜 诇拽讜诇讗 谞讬讚专砖讬谞讛讜 诇讞讜诪专讗.
讗
讘讬讗讜专 讛讛讜"讗 讚讛讙诪'
诪讘讜讗专 讘讙诪' 讚讘诇讬 讙讝讛"讻 讛讬讛 诪拽讜诐 诇讛住转驻拽 诪住讘专讗 讛讗诐 讙专注讜谉 讻住祝 谞诪讚讚 诇驻讬 讛讻住祝 讚讛讗讚讜谉 砖讬诇诐 诇拽谞讜转 讗转 讛注讘讚 讗讜"讚 诇驻讬 砖讜讜讬讜转 讛注讘讚 讚注讻砖讬讜. 讜注讬讬谉 诇注讬诇 (讬讚: 讘注谞讬谉 讙专注讜谉 讻住祝, 讗讜转 讙') 讚讛讘讗谞讜 诪讞诇讜拽转 讘讬谉 专"转 讜讛专讬"讚 讛讗诐 讬砖 讚讬谉 讚讙专注讜谉 讻住祝 讛讬讻讗 讚讛注讘讚 讗讬谞讜 谞拽谞讛 讘讻住祝 讗诇讗 谞讬转谉 诇讗讚讜谉 讘诪转谞讛. 讜诇讻讗讜专讛 爪专讬讻讬诐 诇注讬讬谉 讘砖讜"讟 讚住讜讙讬讗 讚讬讚谉 诇驻讬 讘' 讛讚注讜转 讛讗诇讜 讘专讗砖讜谞讬诐.
诇驻讬 转讜住' 讛专讬"讚 讚注讘讚 讬讜爪讗 讘讙专注讜谉 讻住祝 讗驻讬' 讛讬讻讗 讚谞拽谞讛 讘诪转谞讛, 驻砖讬讟讗 讚讗讬谉 讛讙专注讜谉 转诇讜讬 讘讻住祝 讚拽谞讬谉 讻诇诇. 讚讛专讬 讘诪转谞讛 讛讗讚讜谉 诇讗 谞转谉 砖讜诐 讻住祝 诇注讘讚 讗讜 诇讘讬转 讛讚讬谉 讻讚讬 诇讙专讜注 诪讻住祝 讚拽砖讜专 诇拽谞讬谉. 讗诇讗 爪"诇 讚讙专注讜谉 讻住祝 讛讜讗 诪讛砖讜讜讬讜转 讚讛注讘讚 注爪诪讜. 讜讗"讻 砖驻讬专 谞讬转谉 诇讛讘讬谉 讚讘讛讜"讗 讛讙诪' 谞住转驻拽讛 住驻拽 讘注诇诪讗 讛讗诐 诪砖注专讬谞谉 讗转 讙专注讜谉 讛讻住祝 诇驻讬 砖讜讜讬讜转 讛注讘讚 讘砖注转 讛拽谞讬谉, 讗讜"讚 诇驻讬 砖讜讜讬讜转 讛注讘讚 讚讛砖转讗 讘砖注转 讛讙专注讜谉. 讜讛讙诪' 诇诪讚讛 诪驻住讜拽讬诐 讚讛讜诇讻讬谉 诇驻讬 讛砖讬注讜专 讛讬讜转专 谞诪讜讱 诪砖谞讬 讛讝诪谞讬诐.
讗诪谞诐 诇驻讬 专"转 讚谞拽讟 讚讗讬谉 讚讬谉 讙专注讜谉 讻住祝 讘注讘讚 讚谞拽谞讛 讘诪转谞讛, 诪住转讘专 讚讙专注讜谉 讻住祝 讗诪讜专 诇讙专讜注 诪讛讻住祝 讚拽砖讜专 诇拽谞讬谉. 讜诇驻讬"讝 砖驻讬专 诪讜讘谉 讛讛讜"讗 讚讗诐 谞诪讻专 讘诪讗转讬诐 讜讛讻住讬祝 讜注诪讚 注诇 诪谞讛 讚讛讙专注讜谉 讛讜讗 诪讛诪讗转讬诐, 讚讛专讬 讝讛 讛讜讬 讻住祝 讛拽谞讬谉, 讜诇讻谉 爪专讬讱 讙讝讛"讻 讚讗诪讚讬谞谉 诇驻讬 讛砖讜讜讬讜转 讚讛砖转讗. 讗讘诇 诇讻讗讜专讛 拽砖讛 诇讛讘讬谉 讗转 讛讛讜"讗 讛讗讞专 讚讛讙诪', 讚讛讬讬谞讜 讚讛讬讻讗 讚谞诪讻专 讘诪谞讛 讜讛砖讘讬讞 讜注诪讚 注诇 诪讗转讬诐 讚讬砖 讛讜"讗 讚讛讙专注讜谉 讛讜讗 诪讛诪讗转讬诐. 讜诇讻讗讜专讛 讗诐 讙专注讜谉 讻住祝 爪专讬讱 诇讛讬讜转 诪讻住祝 讚砖讬讬讱 诇拽谞讬谉, 诪讚讜注 讬砖 讛讜"讗 讚讗诐 讛注讘讚 讛砖讘讬讞 讚讛讙专注讜谉 讛讜讗 诪讛砖讜讜讬讜转 讚讛砖转讗.
讜爪"诇, 讚诇讻诇 讛驻讞讜转 讘讛讜"讗 砖诇 讛讙诪' 讙诐 诇驻讬 专"转 讬砖 爪讚 诇讜诪专 讚讛讙专注讜谉 讛讜讬 诪讛砖讜讜讬讜转 讚讛注讘讚 讜诇讗 诪讻住祝 讛拽谞讬谉. 讚讛专讬 讝讛讜 讛讟注诐 讛讬讞讬讚讬 诇讜诪专 讚诪砖注专讬谞谉 讛讙专注讜谉 诇驻讬 讛砖讜讜讬讜转 讚讛砖转讗. 讗诪谞诐, 讬"诇 讚讗注"驻 讚讙专注讜谉 讻住祝 讗讬谞讜 拽砖讜专 诇讻住祝 讛拽谞讬谉, 诪"诪 讗讬谉 讙专注讜谉 讻住祝 讛讬讻讗 讚讛注讘讚 谞拽谞讛 讘诪转谞讛 讻讬 讬砖 转谞讗讬 讘砖讬讞专讜专 注"讬 讙专注讜谉 讚诪讛谞讬 专拽 讛讬讻讗 讚讛注讘讚 谞拽谞讛 讘讻住祝. 讗讘诇 讛转谞讗讬 讛讝讛 讗讬谞讜 诪讙讚讬专 讞诇讜转 讚讬谉 讛讙专注讜谉, 讜诇讻谉 诪住讘专讗 讗驻砖专 诇讞砖讜讘 讚砖讬注讜专 讛讙专注讜谉 讛讜讗 诇驻讬 讛砖讜讜讬讜转 讚讛砖转讗.726
讘
讘讬讗讜专 讛砖讜"讟 讘注谞讬谉 讛讗诐 诪讞讬诇讛 诪讛谞讬 讻讙专注讜谉 讻住祝
诇驻讬 诪讛 砖讘讬讗专谞讜, 讘讛讜"讗 砖诇 住讜讙讬讗 讚讬讚谉 讻讜"注 住讘专讬 讚讙专注讜谉 讻住祝 讬讻讜诇 诇讛讬讜转 诪讛砖讜讜讬讜转 讚讛注讘讚 讘砖注转 讙专注讜谉 讜诇讗 诪讻住祝 讛拽谞讬谉. 讜诇讻讗讜专讛 讬砖 诇讛注讬专 讚讝讛 谞讙讚 讛讛讜"讗 讚讛讙诪' 诇注讬诇 (讟讝.) 讚诪讞讬诇讛 诪讛谞讬 诇讙专注讜谉 讻住祝 讜讛专讘 讚诪讞诇 注诇 讙专注讜谞讜 讙专注谞讜 诪讞讜诇. 讚讛专讬 讛爪讚 诇讜诪专 讚诪讞讬诇讛 诪讛谞讬 讘注讘讚 注讘专讬 讛讜讗 讚谞转讬谞转 讻住祝 诪讛讗讚讜谉 诇注讘讚 讘转讞讬诇转 讛注讘讚讜转 讬讜爪专转 砖注讘讜讚 讛讙讜祝 注诇 讛注讘讚 诇砖专转 讗转 讛讗讚讜谉. 讜讻诪讜 讘讻诇 讘注"讞 讗讞专, 讛讗讚讜谉 讬讻讜诇 诇诪讞讜诇 注诇 砖注讘讜讚讜 讜诪诪讬诇讗 讻诇 讛注讘讚讜转 讚讛讬转讛 诪讘讜住住转 注诇 讛砖注讘讜讚 谞驻拽注转, 讜讛注讘讚 讬讜爪讗 诇讞讬专讜转. 讜讗诐 讻谞讬诐 讛讚讘专讬诐 讚讞诇讜转 讛注讘讚讜转 转诇讜讬讛 讘砖注讘讜讚 讚谞讜爪专 讘砖注转 谞转讬谞转 讛诪注讜转 诪讛讗讚讜谉 讗诇 讛注讘讚, 讗讝讬 讛讛讜"讗 讚讛讙诪' 讚讬讚谉 讗讬谞讛 诪讜讘谞转 讚讛专讬 讗讬谉 讟注诐 诇讜诪专 讚讛砖讬注讜专 讚讙专注讜谉 讻住祝 讛讜讗 诇驻讬 砖讜讜讬讜转 讛注讘讚 讚讛砖转讗 讗诐 讞诇讜转 讛注讘讚讜转 转诇讜讬讛 讗讱 讜专拽 讘砖注讘讜讚 讚讞诇 讘转讞讬诇讛.
讗讘诇 讻诇 讝讛 诇驻讬 讛讛讜"讗 砖诇 讛住讜讙讬讗 诇注讬诇 讚诪讞讬诇讛 诪讛谞讬 诇讙专注讜谉 讻住祝. 讗诪谞诐 讛讛讜"讗 讚讛讙诪' 讚讬讚谉 砖驻讬专 诪讜讘谉 诇驻讬 诪住拽谞转 讛讙诪' 砖诐 讚注讘讚 注讘专讬 讙讜驻讜 拽谞讜讬 讜讛专讘 砖诪讞诇 注诇 讙专注讜谞讜 讗讬谉 讙专注讜谞讜 诪讞讜诇. 讚讛专讬 诇驻讬 诪住拽谞转 讛讙诪' 讚注讘讚 注讘专讬 讙讜驻讜 拽谞讜讬 讗讝讬 讗讬谉 讛驻砖讟 讚谞转讬谞转 讛诪注讜转 砖诇 讛讗讚讜谉 诇注讘讚 讬讜爪专 砖注讘讜讚 讛讙讜祝 讚谞讬转谉 诇诪讞讬诇讛, 讗诇讗 讚讗驻讬' 讘诇讬 砖注讘讜讚 讬砖 诇讗讚讜谉 拽谞讬谉 讘讙讜祝 讛注讘讚. 讜讗"讻 砖驻讬专 诪讜讘谉 讚讬砖 爪讚 诇讜诪专 讚讙专注讜谉 讻住祝 讗讬谞讜 拽砖讜专 讻诇诇 诇讻住祝 讛拽谞讬谉, 讗诇讗 讚谞诪讚讚 诇驻讬 砖讜讜讬讜转 讛注讘讚 讚讛砖转讗, 讻诪讜 讘讛讜"讗 讚讛讙诪' 讗爪诇谞讜 诇驻讬 讻诇 讛专讗砖讜谞讬诐.727
讙
讘讬讗讜专 诪住拽谞转 讛讙诪'
讛讙诪' 讛住讬拽讛 诪讙讝讛"讻 讚讗诪讚讬谞谉 诇拽讜诇讗, 讚讛讬讬谞讜 讚讬砖 诇注讘讚 讛讬讻讜诇转 诇讘讞讜专 讛讗诐 讛讜讗 专讜爪讛 诇诪讚讜讚 讛讙专注讜谉 注"驻 讻住祝 诪拽谞转讜 讗讜 注"驻 讛砖讜讜讬讜转 砖诇讜 讚讛砖转讗. 讜诇驻讬 讛谞"诇 谞专讗讛 诇讘讗专 讚讛讙诪' 讞讬讚砖讛 讚讬砖 讘' 讚讬谞讬诐 讘讙专注讜谉 讻住祝: 讗) 讙专注讜谉 讻住祝 诪讛砖注讘讜讚 讚谞讜爪专 注"讬 诪住讬专转 讛讻住祝 讚讛讗讚讜谉 讘转讞讬诇讛, 讘) 讙专注讜谉 讻住祝 诪讛拽谞讬谉 讚讬砖 诇讗讚讜谉 注诇 讛注讘讚 讚谞诪讚讚 诇驻讬 讛砖讜讬讜转 讚讛砖转讗. 讜讛注讘讚 讬讻讜诇 诇讘讞讜专 讗讬讝讛 讚讬谉 讚讙专注讜谉 讻住祝 讚讛讜讗 专讜爪讛.728
讗诪谞诐 讬砖 诇讛讚讙讬砖 讚讗注"驻 讚讬砖 讚讬谉 讚讙专注讜谉 讻住祝 诪讛砖注讘讜讚 讚谞讜爪专 讘转讞讬诇讛, 讝讛 讗讬谞讜 讗讜诪专 讚诪讞讬诇讛 诪讛谞讬 讻诪讜 讘讛讜"讗 讚讛讙诪' 诇注讬诇 (讟讝.). 讚讘讙专注讜谉 讻住祝 讛注讘讚 谞讜转谉 诪诪讜谉 讚诪讛讜讜讛 讞诇讜转 砖诐 诪注砖讛 砖讬讞专讜专 讚讙专注讜谉 讻住祝, 讗诇讗 讚讛转讜专讛 谞讜转谞转 讘' 讗讜驻谞讬诐 诪讗讬讝讛 砖讜讜讬讜转 讛讜讗 讬讻讜诇 诇讙专讜注. 讗讘诇 诪讞讬诇讛 讗讬谞讛 诪注砖讛 砖讞专讜专 讗诇讗 诪注砖讛 住讬诇讜拽 讘注诇诪讗, 讜专拽 诪讛谞讬 讘讛讜"讗 砖诇 讛讙诪' 诇注讬诇 诇驻谞讬 讚讬讚注讬谞谉 讚讬砖 拽谞讬谉 讛讙讜祝 讘注讘讚 注讘专讬. 讜讛讙诪' 讛住讬拽讛 诇注讬诇 讚注讘讚 注讘专讬 讙讜驻讜 拽谞讜讬 讜诇讻谉 爪专讬讱 诪注砖讛 砖讬讞专讜专 讚讙专注讜谉 讻住祝. 讜讗讝 讘讗讛 讛住讜讙讬讗 讚讬讚谉 讜诪诇诪讚转 讚讬砖 讘' 讗讜驻谞讬诐 讛讬讗讱 诇注砖讜转 讗转 讛诪注砖讛 讛讝讛.
724 讜注讬讬谉 讘砖讬讟讛 砖诇讗 谞讜讚注 诇诪讬 讚注诪讚 注诇 拽讜砖讬讬转 专讘讬谞讜 讜讝"诇 讜专"诪 住讘专 讗驻讻讗 讚注讚讬祝 诇谉 诇讗讜拽讜诪讬 诇讗诪讛 诇专讘讜 诪转谞讛 砖诇讗 诇讬注讚 讚转谞讗讜 拽讬讬诐, 诪诇讗讜拽讜诪讬 诇诪讻讬专' 拽专讜讘讬诐 讚诇讗 讞讝讜 诇讬注讜讚讬 讚拽讗 诪注拽专 诇讬讛 讚讬谉 讬注讜讚 注讻"诇. 诇讻讗讜专讛 讛砖讬讟讛 谞拽讟 讚讬砖 讬讜转专 注拽讬专转 讚讬谉 讬注讜讚 讘诪讻讬专讛 诇拽专讜讘讬诐 讛讬讻讗 讚讛诪谞讬注讛 讛讜讬 诪爪讚 讛讛诇讻讛 诪诇讙讘讬 转谞讗讬. 讜注"注 讘讚注转 专"诪 讘砖讬注讜专讬诐 诇注讬诇 (讬讞: 讚"讛 转"砖 讗讬谉 诪讜讻专讛 诇拽专讜讘讬诐).
725 讜讛砖讜讜讛 诇讚讘专讬 讛诪讗讬专讬 讚讘讬讗专 讗转 讛讚专砖讗 讘讗讜驻谉 讗讞专 讜讝"诇 讻讘专 讘讬讗专谞讜 讘注讘讚 注讘专讬 砖讗讬谞讜 讬讜爪讗 讘专讗砖讬 讗讬讘专讬诐 讜讗诐 住讬诪讗 讗转 注讬谞讜 谞讜转谉 诇讜 讗转 讚诪讬讜 讻讘砖讗专 讘谞讬 讗讚诐 讜讛讜讗 砖讗诪专讜 讗诐 讘讙驻讜 讬讘讗 讘讙驻讜 讬爪讗 讘讙讜驻讜 谞讻谞住 讘讙讜驻讜 讬讜爪讗 讻诇讜诪专 砖诇诐 讻砖谞讻谞住 砖讗诐 讞住专讜 讛专讬 诪砖诇讬诪讜 讘转砖诇讜诪讬谉 注讻"诇.
726 讜注讬讬谉 讘砖讬注讜专讬诐 诇注讬诇 (讬讚: 讘注谞讬谉 讙专注讜谉 讻住祝) 讚专讘讬谞讜 讝爪"诇 讛讗专讬讱 讛讗诐 讛讚讬谉 讚讙专注讜谉 讻住祝 讛讜讬 诪讻住祝 拽谞讬谉, 讻住祝 驻专注讜谉 讗讜 讚讘专 讗讞专 诇讙诪专讬.
727 讜注讬讬谉 讘砖讬注讜专讬诐 诇注讬诇 (讬讚: 讘注谞讬谉 讙专注讜谉 讻住祝 讗讜转 讘') 讚专讘讬谞讜 讝爪"诇 讘讬讗专 讗转 讛砖讜"讟 讚讛讙诪' 讘注谞讬谉 诪讞讬诇讛 讘讗讜驻谉 讚讜诪讛.
728 讗讘诇 注讬讬谉 诇拽诪谉 (讻: 讚"讛 讘注讗 诪讬谞讬讛 专讘 讛讜谞讗, 讗讜转 讗') 讚专讘讬谞讜 讝爪"诇 讘讬讗专 讚讛专诪讘"谉 讛讘讬谉 讗转 讛住讘专转 讛诪住拽谞讗 讘讗讜驻谉 讗讞专.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

